Stefnt er að samkomulagi í loftslagsmálum í París í desember . Ísland styður gerð hnattræns framtíðarsamkomulags í loftslagsmálum og er bjartsýnt á að tekin verði góð skref í átt til þess á 20. aðildarríkjaþingi Loftslagssamnings Sameinuðu þjóðanna , sem nú fer fram í Lima í Perú . Ísland nýtti nær alfarið endurnýjanlega orku fyrir rafmagn og hitun , en þyrfti að skoða betur loftslagsvænar lausnir og minnka notkun á jarðefnaeldsneyti í samgöngum og sjávarútvegi . Loftslagsfundinum á að ljúka á morgun , föstudag , þótt venja sé að lok slíkra funda dragist nokkuð . Vísitalan er umdeilanleg , eins og ýmsar aðrar tilraunir til að setja flókin mál fram á einfaldan tölulegan hátt . Samtökin leggja til grundvallar í mati sínu eftirfarandi þætti : Magn losunar gróðurhúsalofttegunda , þróun losunar , hlut og þróun endurnýjanlegrar orku , orkusparnað og stefnumótun í loftslagsmálum . Tíu loftslagsvænstu ríkin samkvæmt vísitölunni eru : Danmörk , Svíþjóð , Bretland , Portúgal , Kýpur , Marokkó , Írland , Sviss , Frakkland og Ísland . Noregur er í 24. sæti , Finnland í 29. , Bandaríkin í 41. , Kína í 42. og Ástralía og Sádí-Arabía lenda svo í tveimur neðstu sætunum af þeim ríkjum sem skoðuð eru .